projecte-aina/catalan_government_crawling huggingface dataset:
Les espècies exòtiques invasores (IAS) són una de les principals amenaces per a la biodiversitat.
Amb aquesta licitació es pretén la creació d'un nou estudi per realitzar les avaluacions de risc de les espècies que representen una amenaça important per a la UE i, per tant, cal considerar-les amb urgència per incloure-les a la llista de la UE.
El contractista, doncs, donarà suport a la Comissió a l'hora de desenvolupar la llista d'espècies exòtiques invasores de preocupació greu mitjançant:
El contracte de servei serà de dotze mesos amb pressupost inicial 270.000 euros, renovable fins a 2 vegades.
L'Associació RisingFoodStars serveix com a associació clau per a la posada en marxa d' startups agroalimentàries d'alt potencial.
És sòcia d'EIT Food i permet, com a tal, als seus membres participar en igualtat de condicions a totes les activitats de l'EIT Food, com l'accés als socis, la xarxa d'experts, els programes, la infraestructura tecnològica i el suport a la creació d'empreses, així com clients potencials i canals de distribució, que acceleraran significativament el seu creixement internacional.
D'altra banda, com a socis àgils i ràpids, poden impulsar les innovacions del futur dins d'aquesta gran xarxa.
Les col·laboracions entre RisingFoodStars i els altres socis de EIT Food proporcionen una cultura d'innovació emprenedora i àgil que aportarà competències complementàries al llarg de la cadena de subministrament d'aliments i un valor únic en tecnologies d'avantguarda i models de negoci innovadors.
Les activitats principals de la plataforma:
La RisingFoodStars busca nous membres que puguin beneficiar-se directament de la xarxa EIT Food.
Les empreses candidates han d'estar en una missió de transformació del sistema alimentari, ser excel·lents, compromeses i complementàries als membres actuals.
Des de l'any 2007, el contracte global d'explotació (CGE) és el model adoptat a Catalunya per gestionar els ajuts en el marc de desenvolupament rural a través del Fons Europeu Agrícola de Desenvolupament Rural (FEADER) de la Unió Europea i de les administracions públiques adreçats als titulars de les explotacions agràries per fomentar les activitats respectuoses envers el medi i promoure models específics d'activitat agrària.
El PDR de Catalunya 2014-2020 preveu ajuts destinats a les explotacions agràries per donar resposta a les prioritats de millora de la viabilitat de les explotacions agràries i la competitivitat de tots els tipus d'agricultura i promoure les tecnologies agrícoles innovadores; restaurar, preservar i millorar els ecosistemes relacionats amb l'agricultura; i promoure l'eficiència dels recursos i fomentar el pas a una economia baixa en carboni i capaç d'adaptar-se al canvi climàtic en el sector agrari.
Tots els ajuts associats al CGE tenen caràcter de cofinançats amb el Fons Europeu Agrícola de Desenvolupament Rural (FEADER), d'acord amb el que preveu el PDR.
El termini de presentació de les sol·licituds dels ajuts és el comprès entre l'1 de febrer de 2019 i el 30 d'abril de 2019, inclosos.
El projecte aCCeSS ("a Crossborder Cooperation for Smart Specialisation") és una iniciativa de diverses universitats públiques transfrontereres que, en el marc del Programa de Cooperació Transfronterera Espanya-França-Andorra (POCTEFA), té com a objectiu principal promoure la transferència de coneixements i tecnologies de les universitats a les pimes del territori transfronterer, així com la cooperació publico-privada d'aquestes entitats per millorar el seu potencial en el camp de la innovació.
Així, aquesta convocatòria pretén promoure la constitució de "consorcis publico-privats de cooperació i transferència" entre les pimes i empreses que conformen la xarxa d'associats del projecte i els investigadors pertanyents a les universitats sòcies del projecte aCCeSS i els centres de recerca, que són les següents:
També podran formar part dels consorcis (sense poder rebre finançament directe en el marc del projecte aCCeSS), entitats i centres de recerca del mateix tipus ubicades en qualsevol regió europea.
Un dels reptes que s'espera aconseguir promocionant la cooperació entre entitats, és la creació d'associacions o consorcis público-privats estables que puguin treballar en la creació i transferència de nou coneixement, desenvolupant una interacció sostenible de l'entorn acadèmic i investigador amb el teixit empresarial de les seves regions.
Es finançaran consorcis que estiguin relacionats amb algun dels següents àmbits d'activitat identificats en el marc del projecte aCCeSS:
Aquesta convocatòria es farà càrrec del pressupost del projecte aCCeSS en els següents conceptes:
Aquestes despeses es finançaran directament contra factura o justificant de despesa presentat pel representant del consorci al soci principal a què sigui imputable la despesa, el qual s'haurà de comunicar prèviament.
Les quatre dates de recollida de propostes seran el 30 d'abril del 2019, el 30 de setembre del 2019, el 29 febrer del 2020 i el 30 de juny del 2020.
La Comissió d'Avaluació es reserva el dret de tancar la convocatòria abans de la data establerta anteriorment si s'arriba al nombre màxim de consorcis a finançar.
Les sol·licituds, així com la documentació pertinent, aniran dirigides a la Université Fédérale Toulouse Midi-Pyrénées, i s'han de presentar a través de [EMAIL].
Copernicus és un programa de la Unió Europea que té com a objectiu el desenvolupament dels serveis d'informació europeus basant-se en l'observació de la Terra per satèl·lit i l'anàlisi de dades in situ (no procedents de l'espai).
Aquest programa pretén garantir que Europa tingui un accés independent al coneixement mediambiental i a tecnologies clau per als serveis de recopilació de geoinformació i observació, especialment per tal d'afavorir el desenvolupament de serveis i productes amb un valor afegit.
Els usuaris poden accedir lliure i gratuïtament als serveis d'informació que proporciona.
L'objectiu d'aquest contracte és l'actualització del marc de seguretat del Copernicus.
La tasca es centra en la realització d'una avaluació de risc actualitzada i l'aplicació de les mesures de mitigació derivades –tenint en compte els últims avenços del sistema i l'evolució de les últimes amenaces en matèria de ciberseguretat.
El contractista, doncs, haurà de realitzar una avaluació general de risc del sistema Copernicus, identificant possibles vulnerabilitats en la seva infraestructura, fluxos de dades i seguretat operativa.
El contractista també haurà de tenir en compte les últimes novetats del Servei de Seguretat del Copernicus, així com el context de seguretat de la Unió Europea i les amenaces actuals.
El contractista haurà de proporcionar requisits per a la mitigació i avaluació del risc residual.
Més enllà d'aquestes tasques, el contractista també haurà de garantir la gestió del contracte i el control de qualitat.
Les accions Marie Skłodowska-Curie (MSCA) ofereixen subvencions per a totes les etapes de la carrera dels investigadors –siguin doctorands o investigadors altament experimentats– per tal de fomentar la mobilitat transnacional, intersectorial i interdisciplinària.
Les MSCA permeten a organitzacions centrades en la recerca (universitats, centres de recerca i empreses) acollir investigadors estrangers amb talent i crear associacions estratègiques amb institucions líders a tot el món.
Les MSCA, situades en el marc del programa Horizon 2020, estan basades en el principi de mobilitat.
Els investigadors, doncs, poden rebre finançament amb la condició que es traslladin d'un país a un altre per adquirir nous coneixements i desenvolupar la seva carrera en el seu àmbit de recerca.
Aquestes beques estan obertes a tots els àmbits de investigació i innovació, des de la recerca fonamental fins als serveis d'innovació i llançament al mercat.
Els camps d'investigació i innovació són triats lliurement pels individus o organitzacions sol·licitants.
L'objectiu d'aquesta convocatòria de beques individuals és fomentar el potencial creatiu i innovador d'investigadors amb experiència, que desitgin diversificar les seves competències individuals per mitjà de l'adquisició d'habilitats mitjançant la formació avançada, i la mobilitat internacional i intersectorial.
El programa dóna suport especialment al retorn i la (re)integració d'investigadors europeus que han estat treballant fora d'Europa i d'aquells que hi han estat treballat anteriorment.
Segons els tipus d'acció que correspon a la seva proposta, els participants poden enviar la seva sol·licitud seleccionant una de les següents seccions: panel de reinici de carrera, panel de reintegració, panel de societat i emprenedoria, beques estàndard europees i beques d'orientació global.
L'objectiu és proporcionar fenologia d'alta resolució de la vegetació i el seguiment de la productivitat del Servei de Vigilància Terrestre del Copernicus.
Això inclou l'execució, operació, entrega i promoció del component de fenologia de la vegetació en nom de l'AEMA i d'acord amb els requisits predefinits de l'usuari final.
S'ha encarregat a l'AEMA l'execució del component de fenologia com a part de la cartera de productes del Servei de Vigilància Terrestre de Copernicus.
Aquesta agència té com a objectiu donar suport al desenvolupament sostenible i contribuir a aconseguir una millora significativa i quantificable del medi ambient europeu facilitant informació actualitzada, específica, pertinent i fidedigna als responsables de la política mediambiental i al públic en general.
Copernicus és un programa de la Unió Europea que té com a objectiu el desenvolupament dels serveis d'informació europeus basant-se en l'observació de la Terra per satèl·lit i l'anàlisi de dades in situ (no procedents de l'espai).
Aquest programa pretén garantir que Europa tingui un accés independent al coneixement mediambiental i a tecnologies clau per als serveis de recopilació de geoinformació i observació, especialment per tal d'afavorir el desenvolupament de serveis i productes amb un valor afegit.
Els usuaris poden accedir lliure i gratuïtament als serveis d'informació que proporciona.
Si sou, o heu estat, beneficiaris d' una beca Marie Skłodowska-Curie podeu presentar-vos als Premis MSCA 2019, i tenir l'oportunitat de mostrar el vostre treball a un públic ampli, participar a la conferència i interactuar amb ponents internacionals de perfil excepcional.
Fase 1: La presentació del formulari de sol·licitud (fins la data límit)
Fase 2: el panell d'experts internacionals seleccionarà els candidats finals de cada categoria de premis, a partir del total de sol·licituds elegibles rebudes abans del termini:
Fase 3: Els candidats finals seran convidats a presentar un vídeo de presentació de la seva obra (es facilitaran detalls tècnics a temps).
Els organitzadors de la conferència cobriran les despeses de viatge i allotjament per als finalistes.
Fase 4: els vídeos es presentaran a la conferència durant les sessions dedicades.
El públic votarà pel vídeo més emocionant i els guanyadors es presentaran durant la cerimònia de lliurament del premi, el segon dia de la conferència.
Aquests premis han rebut finançament del programa de recerca i innovació Horizon 2020 de la Unió Europea.
La convocatòria s'inclou dins del procediment de concessió d'ajudes corresponents a les accions de dinamització « Europa Investigación » pel 2019.
Aquest pla constitueix l'instrument de programació que permet desenvolupar, finançar i executar les polítiques públiques de l'Administració General de l'Estat en matèria de foment i coordinació de R+D+I.
Els ajuts van destinats a totes aquelles entitats públiques o privades amb capacitat i competències per desenvolupar projectes que suposin un avanç significatiu en R+D+I.
L'objectiu principal és incrementar el nombre de projectes liderats per investigadors espanyols en les convocatòries H2020 i Horizon Europe, finançant les despeses necessàries per a la preparació i presentació de noves propostes de projectes de R+D+I en col·laboració transnacional.
Les sol·licituds d'ajut seran avaluades seguint criteris de qualitat de la proposta, equip d'investigació i impacte.
La quantia màxima destinada a finançar els ajuts serà de 3M €.
No es concediran ajuts per imports superiors a 25.000 € en les propostes d'accions d'investigació i innovació i accions Marie Sklodowska-Curie RISE i ITN, i de 10.000 € en les propostes de projectes individuals a ERC.
L'emplenament i la presentació telemàtica de la sol·licitud s'ha de fer obligatòriament a través de la seu electrònica del Ministerio de Ciencia, Innovación y Universidades.
La Secretaria d'Universitats i Recerca del Departament d'Empresa i Coneixement ha publicat la convocatòria del procediment per a la concessió de subvencions per a la realització de projectes singulars institucionals que possibilitin la generació de recerca d'excel·lència, l'atracció del talent i el desenvolupament d'activitats de transferència de coneixement i valorització, mitjançant la construcció, adquisició, habilitació i/o ampliació substancial d'edificacions per infraestructures d'R+D.
S'entén per projectes singulars aquells projectes que permeten millorar el posicionament estratègic, científic i tecnològic de les institucions beneficiàries.
La finalitat de les infraestructures d'R+D haurà de ser el potenciar l'excel·lència científica i tecnològica mitjançant el suport a l'activitat de recerca, desenvolupament i innovació tecnològica, així com la de facilitar els processos de valorització i transferència de coneixement, en especial l'activitat científica relacionada amb alguna de les tecnologies facilitadores transversals recollides en l'Estratègia per a l'especialització intel·ligent de Catalunya (RIS3CAT): tecnologies de la informació i comunicacions, nano-tecnologia, materials avançats, fotònica, biotecnologia, manufactura avançada.
En el compliment d'aquesta finalitat, hauran d'iniciar o promoure noves fases en la cadena d'actuacions que van des de la recerca fins a la innovació i la comercialització dels nous desenvolupaments.
Aquesta convocatòria s'adreça a:
Els projectes s'hauran de cofinançar amb el programa FEDER amb un cofinançament del 50%.
A la darrera convocatòria es van finançar infraestructures de les següents institucions:
L'Agència Executiva de Petites i Mitjanes Empreses (EASME) posa en marxa aquesta licitació per a realitzar un estudi sobre el desenvolupament d'un marc de la Unió Europea per crear un llibre de registre digital dels edificis.
L'estudi realitzarà un mapatge de la pràctica actual i revisarà les iniciatives públiques i privades rellevants que promoguin l'ús de llibres de registre d'edificis per tal d'identificar models de negoci, punts clau per a bones pràctiques respecte a l'ús, la gestió de dades i la digitalització dels llibres de registres d'edificis i els buits crítics que encara cal abordar en aquest domini, proposant un pla d'acció concret per implementar.
L'objectiu general és augmentar la disponibilitat de dades i la transparència de les propietats relacionades amb els edificis a una àmplia gamma d'actors del mercat, inclosos els propietaris, els inquilins, els inversors, les institucions financeres i les administracions públiques.
Els impactes esperats dels llibres de registre d'edificis digitals inclouen l'augment de la informació estructurada en conjunt i la reducció de les asimetries d'informació al llarg de la cadena de subministrament de l'edifici i el cicle de vida de l'edifici, que millorarà la gestió de costos, facilitarà la presa de decisions; així com la renovació i avaluació de riscos relacionats amb hipoteques i assegurances, i un millor rendiment energètic i ambiental.
El contractista ha de realitzar les tasques següents:
Aquesta convocatòria s'inclou dins del Programa Europeu d'Ocupació i Innovació Social (EaSI).
L'EaSI és un instrument de finançament a nivell europeu gestionat directament per la Comissió Europea per contribuir a l'aplicació de l'Estratègia Europa 2020, donant suport financer als objectius de la Unió en matèria de promoció d'una ocupació de qualitat i sostenible, la garantia d'una protecció social adequada i digna, la lluita contra l'exclusió social i la pobresa, i la millora de les condicions de treball.
La convocatòria està orientada a donar suport a la Comissió i als estats membres de la UE a comprendre els reptes existents en el camp del desplaçament de treballadors per tal de posar en marxa noves iniciatives i una agenda de treball decent.
Per tal d'assolir aquest objectiu, aquesta convocatòria s'adreça al finançament d'iniciatives de cooperació transnacional orientades al desenvolupament de propostes concretes i autònomes per part de tots aquells actors rellevants implicats en el desplaçament de treballadors.
Aquestes iniciatives, doncs, han de tenir un impacte significatiu i durador en els treballadors, empreses i administracions.
Els objectius específics d'aquesta convocatòria són els següents:
Les següents accions poden ser cofinançades:
Els sol·licitants estan encoratjats a desenvolupar accions que recullin els tres eixos esmentats en la seva proposta.
Les propostes han d'incloure: a) resultats quantificables que es produiran com a sortida final de l'acció (fitxes d'informació, informes, un lloc web) adequats per a un ús continuat, transferible o com a recurs d'aprenentatge; i b) un pla de comunicació i difusió dels resultats dels projectes, que especifiqui el públic determinat del què farà el seguiment.
El projecte ha de tenir una durada indicativa d'entre 12 i 24 mesos.
Per ser elegibles, les activitats s'han de dur a terme almenys en quatre països participants a l'EaSI, que també poden ser diferents dels establerts per les organitzacions sol·licitants.
Aquesta convocatòria s'inclou dins del Programa Europeu d'Ocupació i Innovació Social (EaSI).
L'EaSI és un instrument de finançament a nivell europeu gestionat directament per la Comissió Europea per contribuir a l'aplicació de l'Estratègia Europa 2020, donant suport financer als objectius de la Unió en matèria de promoció d'una ocupació de qualitat i sostenible, la garantia d'una protecció social adequada i digna, la lluita contra l'exclusió social i la pobresa, i la millora de les condicions de treball.
L'objectiu d'aquesta convocatòria és enfortir l'EURES, una xarxa de mobilitat laboral europea que ofereix informació, orientació i serveis de contractació/col·locació de treballadors.
Els objectius generals de la convocatòria són promoure la mobilitat laboral intracomunitària dels treballadors, potenciar les oportunitats laborals i donar suport a la implementació del Reglament EURES.
La convocatòria consta de quatre línies d'acord amb el programa de treball anual del 2018 per a subvencions i contractacions de l'EaSI:
Les mesures que es volen finançar en aquesta convocatòria han de ser orientades a l'acció i han de comportar un valor afegit respecte a les altres mesures que ja s'han posat en marxa.
La Unió Europea obre una nova convocatòria que permetrà que milers de joves europeus viatgin per tota la UE amb el bitllet d' Interrail gratuït.
El viatge tindrà una durada màxima d'un mes (30 dies), i es farà bàsicament en tren, entre l'1 d'agost i el 31 de gener de 2020.
Mitjançant aquesta iniciativa, els joves podran conèixer de primera mà la diversitat d'Europa, la seva gent, els seus paisatges i les seves cultures i, així, es crea aquest concurs, amb l'objectiu de combatre l'euroescepticisme i tornar a engrescar els joves per fer-los partícips del projecte europeu.
Un comitè d'avaluació farà la selecció de participants d'entre els i les joves participants que demostrin un grau de coneixements més alt sobre els temes del qüestionari.
Els resultats de la selecció es comunicaran entre el 6 i el 20 de juny d'enguany.
Els sol·licitants han d'haver nascut entre el 2 de juliol del 2000 i l'1 de juliol del 2001 (ambdós inclosos), és a dir, que han de tenir 18 anys l'1 de juliol del 2019, i tenir la nacionalitat d'un dels 28 estats membres de la UE.
Les inscripcions, que podran ser individuals o en grups, de com a màxim 5 persones, es fan mitjançant el formulari en línia del Portal Europeu de la Joventut.
Tot seguit, s'haurà d'omplir un formulari i respondre un qüestionari.
També podeu organitzar reunions i combinar plans de viatge amb altres joves DiscoverEU.
El grup Facebook de DiscoverEU és una bona plataforma per fer-ho.
Els i les joves que tingueu la sort de participar en aquesta iniciativa, esteu convidats, com a ambaixadors i ambaixadores de DiscoverEU, a explicar les vostres experiències de viatge a través de les xarxes socials (Instagram, Facebook o Twitter) o mitjançant una presentació en el vostre centre d'estudis o comunitat local.
També podreu participar en el concurs fotogràfic photo/video i optar a diversos premis.
L' Interrail és un bitllet disponible als ciutadans residents a Europa que permet viatjar en tren durant un període específic (fins a un mes) en un gran nombre de països d'Europa.
Va ser creat el 1972 en el 50è aniversari de la Unió Internacional de Ferrocarrils, i va ser concebut com un bitllet de tren perquè els joves de fins a 21 anys poguessin viatjar lliurement en 2a classe durant un període de fins a un mes pels països europeus.
Amb el pas del temps, s'ha suprimit el límit d'edat.
També el nombre de països participants ha anat augmentant amb el pas dels anys, sumant 30 en l'actualitat.
L'any 2017, hi havia 61 milions de persones, més d'una quarta part de la població de la Unió Europea d'entre 25 a 64 anys, que havia deixat l'educació i la formació bàsica només amb un títol d'educació secundària.
La Recomanació del Consell d'Europa del 19 de desembre del 2016 sota el nom de "Upskilling Pathways: New Opportunities for Adults", ja va advertir sobre la urgent necessitat de fer front al desafiament que suposa un important segment de la població adulta "poc qualificada".
El Consell d'Europa, doncs, va recomanar als estats membres la millora de l'oferta de programes de formació i inserció d'adults que fomentin l'adquisició de noves habilitats, competències i coneixements que ajudin a aquest segment vulnerable a adaptar-se a les necessitats específiques del mercat de treball i contribueixin a la seva participació activa dins la nostra societat democràtica, entre d'altres beneficis.
Aquesta convocatòria, llançada des del Programa Europeu d'Ocupació i Innovació Social (EaSI), pretén donar suport als països participants en la implementació d'una oferta d'aprenentatge a mida, flexible i de qualitat per a adults amb poca formació, tot seguint les recomanacions del Consell.
Per tal de ser objecte de finançament, les propostes han d'estar adreçades a les següents activitats:
En general, les propostes han d'estar centrades al voltat d'activitats que permetin la implementació de les tres premisses bàsiques definides sota la recomanació "Upskilling Pathways": avaluació de competències (és a dir, identificació o selecció de competències); l'oferiment d'una oferta d'aprenentatge a mida, flexible i de qualitat; i la validació i reconeixement de les habilitats adquirides.
Així doncs, l'avaluació d'habilitats i els mecanismes de validació d'habilitats, vinculats adequadament a l'oferta d'aprenentatge a mida, són essencials per al disseny de les activitats que es finançaran.
La durada indicativa dels projectes haurà de ser d'entre 12 i 24 mesos.
Pressupost: 4M € (entre 200.000 i 1M d'€ per projecte) │ Data límit: 08/07/2019